Gatis Gāga
Gatis Gāga (dzimis 1975. gada 13. janvārī Ugālē) ir latviešu aktieris. Dzimis Jēkaba un Ināras Gāgu 3 bērnu ģimenē — māsa Laura un brālis Mārcis. Mācījies Ugāles vidusskolā. Studējis Latvijas Kultūras akadēmijā starpvalstu kultūras sakaru programmā, 1999. gadā ieguvis bakalaura grādu kultūras teorijā un menedžmentā, 2005. gadā maģistra grādu teātra režijā. No 2004. līdz 2017. gadam bijis Jaunā Rīgas teātra aktieris. Filmējies vairākās latviešu filmās, tai skaitā "Valkyrie Limited" (2009), "Paukotājs" (2009), "Seržanta Lapiņa atgriešanās" (2010), "Izlaiduma gads" (2014), "Paradīze '89" (2018), "Dvēseļu putenis" (2019), "1906" (2019), "Ko zina klusā Gerda" (2020), kā arī 2019. gadā tēlojis lomu TV seriālā "Sarkanais mežs", 2023. gadā seriālā "Nemīlētie", un 2024. gadā miniseriālā "Padomju džinsi". Audzē ābolus dzimtajās mājās Ugāles pagasta "Ausekļos". Dēls — Toms Indriķis (dz. 2005. gadā).